CELEX: C2004/201/18
Language: sl
Date: 2004-08-07 00:00:00
Title: Zadeva C-230/04: Tožba Komisije Evropskih Skupnosti proti Francoski republiki, vložena dne 2. junija 2004

7.8.2004   
            
            
               SL
            
            
               Uradni list Evropske unije
            
            
               C 201/9
            
         Tožba Komisije Evropskih Skupnosti proti Francoski republiki, vložena dne 2. junija 2004
   (Zadeva C-230/04)
   (2004/C 201/18)
   Komisija Evropskih Skupnosti, ki jo zastopa G. Rozet, zastopnik, z naslovom za vročanje v Luksemburgu, je dne 2. junija 2004 na Sodišče Evropskih skupnosti vložila tožbo proti Francoski republiki.
   Komisija Evropskih Skupnosti Sodišču predlaga, naj:
   
               —
            
            
               ugotovi, da Francoska republika s tem, da ni dovolila upoštevanja delovnih izkušenj in delovne dobe, ki so jih državljani Skupnosti, ki vstopajo v delovno razmerje kot javni uslužbenci v francoske javne bolnice, pridobili v javnem sektorju druge države članice, ni izpolnila obveznosti iz člena 39 ES in člena 7 Uredbe Sveta št. 1612/68 (EGS) z dne 15. oktobra 1968 o prostem gibanju delavcev v Skupnosti (1);
            
         
               —
            
            
               Francoski republiki naloži plačilo stroškov.
            
         Tožbeni razlogi in bistvene navedbe
   Države članice morajo pri zaposlovanju, razporejanju in določanju delovne dobe delavcev migrantov v svojem javnem sektorju upoštevati obdobja njihove zaposlitve na področju podobne dejavnosti v drugi državi članici in sicer pod enakimi pogoji, kot so tisti, ki veljajo za delovno dobo in delovne izkušnje, pridobljene v njihovih lastnih sistemih. Veljavni francoski predpisi ne dovoljujejo upoštevanja delovnih izkušenj in delovne dobe, ki so jih državljani Skupnosti, ki vstopajo v delovno razmerje kot javni uslužbenci v francoske javne bolnice, pridobili v javnem sektorju druge države članice.
   
      (1)  UL L 257, 19.10.1968, str. 2.